હું હંમેશાં જાગ્રત થઈને મારું કામ કરું છું. ફિલ્મોમાં પ્રારંભિક સફળતા બાદ મને એક જ પ્રકારના રોલ મળ્યા. મેં ભલે તે રોલ કરી લીધા, પરંતુ મારામાં કંઇક અલગ કરવાની ભૂખ હતી. શું અનુષ્કા માટે ફિલ્મો માત્ર પૈસા, પ્રસિદ્ધિ અને ભવિષ્યને સુરક્ષિત કરવાનું માધ્યમ છે? આ સવાલના જવાબમાં તે કહે છે કે જ્ઞાન મેળવવાની મારી જિજ્ઞાસા શાશ્વત છે. મારામાં દરેક સમયે કંઇક નવું શીખવાની રુચિ હોય છે, તેનાથી જિંદગી પ્રત્યેની મારી સમજ વધે છે. એક વ્યક્તિ તરીકે મારો વિકાસ થાય છે. જીવનની સમજ યોગ્ય રીતે નહીં હોય તો તમામ ઉપલબ્ધિઓ નકામી ગણાશે.